Hommerstad har bakgrunn som stipendiat og forsker ved Institutt for arkeologi, konservering og historie, Det humanistiske fakultet, Universitetet i Oslo. Hun tok doktorgrad i 2012 samme sted med avhandlingen «Politiske bønder – Bondepolitikk og Stortinget 1815–1837». Hennes forskningsområder er politisk historie, kjønnshistorie, rettshistorie og demokratisering i tidlig nytid og tidlig moderne tid i Norge og Norden.